
ΝΟΜΟΣ ΗΛΕΙΑΣ          

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  Από το πρακτικό της υπ’ αριθμ. 12ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ. 180/2013

ΘΕΜΑ: «Έγκριση δαπάνης και ψήφιση πίστωσης ποσού 20 € για κατάθεση στεφανιού από τον κ. Δήμαρχο, κατά τον εορτασμό της επετείου της Μάχης της Κρήτης»
    Στον Πύργο, σήμερα  10 του μηνός Ιουνίου, του έτους 2013, ημέρα Δευτέρα και ώρα 19.00 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λατσειου Δημοτικού Μεγάρου, ύστερα από την με αριθμό πρωτ. 25329/6-6-2013 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 25 και ονομαστικά οι κ.κ:

ΠΑΡΟΝΤΕΣ: 1.Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Βασίλειος, 3. Αργυρόπουλος Ιωάννης του Γεωργίου, 4. Αριστειδόπουλος Χαράλαμπος, 5. Βαρελάς Ιωάννης, 6. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 7. Κωνσταντόπουλος Σπυρίδων, 8. Μπίρμπας Κων/νος, 9. Ανδρικόπουλος Ανδρέας, 10. Ανδρικόπουλος Φώτιος,  11. Αντωνέλος Δημήτριος, 12. Αργυρόπουλος Ιωάννης του Παναγιώτη, 13. Μποσμής Κων/νος, 14. Ρωμαίος Στέφανος, 15. Λιατσής Γαβριήλ – Επικεφαλής Μείζονος Μειοψηφίας, 16. Δημόπουλος Φώτιος, 17. Ανδριόλας Γεώργιος, 18. Σεϊντής Βασίλειος, 19. Λιατσής Δημήτριος, 20. Γεράνιος Κων/νος, 21. Αγγελακοπούλου Ανδριάνα (Αντιπρόεδρος Δημοτικού Συμβουλίου), 22. Γιάνναρος Χρήστος – Επικεφαλής της παράταξης «Λαϊκή Συσπείρωση», 23. Καραμπέτσος Αθανάσιος (προσήλθε στο 1ο θέμα της Η.Δ),  24. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 25. Σκαρτσιάρης Πάνος – ανεξάρτητος Δημοτικός Σύμβουλος.  
ΑΠΟΝΤΕΣ: 1. Παναγόπουλος Ιωάννης, 2. Τζίνη Διονυσία 3. Φραγκαντώνης Παναγιώτης, 4. Τζουανόπουλος Δημήτριος, 5. Μικελόπουλος Γεώργιος 6. Κουρμπανάς Γεώργιος, 7. Μπελόκας Διονύσιος,  οι οποίοι δεν προσήλθαν στη συνεδρίαση αν και νόμιμα κλήθηκαν,  

8. Δημουλιάς Λεωνίδας (έχει τεθεί σε αργία). 

    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.   
-----------
    Ακολούθως ο Πρόεδρος έθεσε υπόψη του Δημοτικού Συμβουλίου το 13ο θέμα της ημερήσιας διάταξης με τίτλο: «Έγκριση δαπάνης και ψήφιση πίστωσης ποσού 20,00 € για στεφάνι που κατατέθηκε από τον κ. Δήμαρχο κατά τον εορτασμό της επετείου της Μάχης της Κρήτης» και ανέφερε: 

    Σύμφωνα με το άρθρο 158 του Ν. 3463/2006 παρ. 2, το γραφείο Δημάρχου με το υπ’ αριθμ. 333Δ/6-6-2013 έγγραφό του, εισηγείται στο Δημοτικό Συμβούλιο την έγκριση της δαπάνης του ποσού 20,00 € για το στεφάνι το οποίο κατατέθηκε από τον κ. Δήμαρχο, την Κυριακή 9 Ιουνίου 2013, κατά τον εορτασμό της Μάχης της Κρήτης.
    Η ψήφιση της πίστωσης του ποσού των 20,00 € θα βαρύνει τον Κ.Α. 00.6443.01 του προϋπολογισμού του Δήμου οικονομικού έτους 2013. 

    Κατόπιν ο Πρόεδρος κάλεσε το Σώμα να αποφασίσει επί του θέματος 

Το Δημοτικό Συμβούλιο Πύργου

    Λαμβάνοντας υπόψη:

· τις διατάξεις των άρθρων 65 του Ν.3852/2010

· τις διατάξεις του άρθρου 158 του Ν.3463/2006

· το υπ’ αριθμ. 333Δ/6-6-2013 και μετά από διαλογική συζήτηση, 

Ομόφωνα  α π ο φ α σ ί ζ ε ι
1. Εγκρίνει τη δαπάνη ποσού 20,00 € για το στεφάνι που κατατέθηκε από τον κ. Δήμαρχο την Κυριακή 9 Ιουνίου 2013, κατά τον εορτασμό της Μάχης της Κρήτης.
2. Ψηφίζει τη διάθεση της πίστωσης του ανωτέρω ποσού εις βάρος του Κ.Α. 00.6443.01, του προϋπολογισμού του Δήμου οικονομικού έτους 2013.

· Οι Δημοτικοί Σύμβουλοι κ.κ. Α. Ανδρικόπουλος, Γ. Λιατσής, Φ. Δημόπουλος, Δ. Λιατσής, Κ. Γεράνιος, Χ. Γιάνναρος, Α. Καραμπέτσος και  Ι. Σεφερλής είχαν αποχωρήσει από τη συνεδρίαση πριν ο Πρόεδρος θέσει το θέμα προς συζήτηση και έγκριση.

Η παρούσα απόφαση έλαβε αύξοντα αριθμό 180/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   
   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος  17 – 6  - 2013
Ο ΠΡΟΕΔΡΟΣ ΤΟΥ Δ.Σ

